|  |  |  |
| --- | --- | --- |
| 1. | Dokumenta veids | Informatīvais ziņojums |
| 2. | Dokumenta nosaukums | Informatīvais ziņojums “Par Nepilngadīgo personu atbalsta informācijas sistēmas pilnveidi” |
| 3. | Politikas joma un nozare vai teritorija | Nodarbinātības un sociālā politika - Bērnu un  ģimenes politika. |
| 4. | Dokumenta mērķgrupas | Sabiedrība kopumā, bērni, vecāki un citas par bērna aprūpi un uzraudzību atbildīgās personas, valsts un pašvaldību institūcijas un organizācijas, pakalpojumu sniedzēji. |
| 5. | Dokumenta mērķis un sākotnēji identificētas problēmas būtība | Informatīvais ziņojums “Par Nepilngadīgo personu atbalsta informācijas sistēmas pilnveidi” ir izstrādāts pēc Labklājības ministrijas kā vadošās valsts pārvaldes iestādes bērnu un ģimenes tiesību jomā iniciatīvas, lai nodrošinātu tiesībsarga 2018.gada 11.decembra atzinumā Nr.6-6/32 pārbaudes lietā Nr. 2017-42-27K par Iekšlietu ministrijas Informācijas centra pārziņā esošo Integrētās iekšlietu informācijas sistēmas apakšsistēmu “Nepilngadīgo personu atbalsta informācijas sistēma” sniegto priekšlikumu ieviešanu.  Informatīvais ziņojums ir sagatavots, ņemot vērā Ministru kabineta atbildes vēstulē tiesībsargam (par atzinumu pārbaudes lietā “Par Nepilngadīgo personu atbalsta informācijas sistēmu”) (atbildes vēstules projekts atbalstīts Ministru kabineta 2019.gada 9.aprīļa sēdē, protokols nr.18, 37.paragrāfs) Labklājības ministrijas pausto apņemšanos uzņemties vadošo lomu Integrētās iekšlietu informācijas sistēmas apakšsistēmas “Nepilngadīgo personu atbalsta informācijas sistēma” (turpmāk – NPAIS) funkcionalitātes pārvērtēšanā, datu kvalitātes izvērtēšanā un iesaistīto institūciju sadarbības nodrošināšanā, koncentrējoties uz konkrētām darbībām NPAIS pārveidei un uzsākot praktiskas darbības tās pilnveidei.  Izvērtējot esošo NPAIS, konstatēts, ka esošais NPAIS ietvars neļauj agrīni [preventīvi ] pamanīt un risināt bērnu vajadzības. Šobrīd sistēma lietojama ļoti ierobežotos gadījumos un nesasniedz tās izveides mērķi – agrīnu bērna vajadzību pamanīšanu un risināšanu. NPAIS dati sāk atspoguļoties tikai tad, kad bērns jau ir piedzīvojis būtisku traumu, piemēram, vardarbību vai novārtā pamešanu. Pietrūkst būtisku pamatdatu, kas ļautu sistēmu lietot gadījumu vadībā, kā arī agrīnās prevencijas vai bērnu politikas analīzes nolūkos. Turklāt, neskatoties uz normatīvo aktu prasībām, pat prasītie dati ne vienmēr tiek ievadīti. Sistēmas lietotāji pārsvarā ir institūcijas, kuras nodrošina sekundāro un terciāro prevenciju – valsts un pašvaldības policija, bāriņtiesa, sociālais dienests, Valsts probācijas dienests u.c. Informācijas sniedzēju un sistēmas lietotāju vidū iztrūkst tās iestādes, kuras bērna problēmas var pamanīt pirmās – iestādes no izglītības un veselības jomām.  Informatīvajā ziņojumā definēti NPAIS veicamie pilnveidojumi. Definēti mērķi, atbilstoši kuriem NPAIS turpmāk būtu attīstāms, esošajā NPAIS pārveidojamās lietas, definēts pilnveidojamās informācijas sistēmas konceptuālais modelis. Definēti risināmie rīcībpolitikas jautājumi - NPAIS pilnveides priekšnoteikums, kā arī galvenie darbības virzieni un aktivitātes. |
| 6. | Dokumenta izstrādes laiks un plānotā virzība | Dokumentu plānots izsludināt valsts sekretāru sanāksmē 2021.gada maijā. |
| 7. | Dokumenti | Informatīvā ziņojuma projekts, Ministru kabineta sēdes protokollēmums, |
| 8. | Sabiedrības pārstāvju iespējas līdzdarboties | Sabiedrības pārstāvji var līdzdarboties:   1. rakstiski sniedzot viedokli par informatīvā ziņojuma projektu izstrādes stadijā, nosūtot to elektroniski uz e-pasta adresi: lauris.neikens@lm.gov.lv 2. sagatavojot atzinumu par informatīvā ziņojuma projektu; 3. tiešsaistē (videokonferences ietvaros), iepriekš vienojoties par vēlamo laiku un izmantojamo tiešsaistes platformu; 4. telefoniski, zvanot uz tālruņa numuru: 67021673. |
| 9. | Pieteikšanās līdzdarbībai | Savu viedokli sabiedrības locekļi ir aicināti izteikt līdz 2021.gada 10.maijam, rakstot uz e-pastu:  lauris.neikens@lm.gov.lv |
| 10. | Cita informācija | Nav. |
| 11. | Atbildīgā amatpersona | Lauris Neikens, 67021673 |